钦定古今图书集成/明伦汇编/氏族典/第179卷 > 《廖用贤尚友录》 > 边归谠
## 钦定古今图书集成/明伦汇编/氏族典/第179卷 > 《廖用贤尚友录》 > 边归谠

按《宋史边归谠传》，“归谠字安正，幽州蓟人。父退思，檀
州剌史。归谠弱冠以儒学名。后唐末，客游并、邠。晋祖镇太原，表为河东节度推官。天福初，拜监察御史，历
殿中侍御史、礼部员外郎，充户部判官，迁水部、比部
郎中、知制诰，历右谏议大夫、给事中，俄迁右散骑常
侍。汉初，历礼部、刑部二侍郎。周广顺初，迁兵部、户部”
二侍郎，世宗擢为尚书右丞、枢密直学士，就转左丞，
命为御史中丞。宋初，迁刑部尚书。建隆三年，告老，拜
户部尚书致仕。乾德二年卒。子定，雍熙二年进士及
第。